سنی‌آنلائن| شیخ‌الاسلام مولانا عبدالحمیدا مں پیغامے پاکستانِ بلۆچستانِ مستونگِ شهرِ وت‌کشی تراک/انفجار که بازێنے آئی تها کشگ و ٹپّی بوت، په ترندی اِێرجت و محکوم کرت و گۆں اِے گرانێں پێشامدِ مردماں وتی دلپدری پێش کرت.
زاهدانِ اهل‌سنتِ جمعۀ پێشنمازِ حال‌رسانی و‌ب‌تاکِ حالا، واجهِ پیغامِ تها یهتگ: من چه وت‌کشی تراک و انفجارے که پاکستانِ بلۆچستانِ ایالتا پێش یهت و 120 نفر کشگ و دهاں نفر ٹپّی بوت، سک اپسۆزی و دلپدرد بوتاں.
واجها نبشتگ: ملکِ عادی و لَس مردمانی نشان گرگ، هیچ دین و آئینے تها قبول و باور کنگی نهنت.
من گۆں اِے پیمێں زشتێں کارانی محکوم و اِێرجنگا که چه افراطی و ترندروانی نێمگا پێش کاینت، چه الله پاکِ بارگاها په بێراں بوتگێناں عفو و بکشش و په ٹپّیاں شفا و جاندارهی و په پشپداں مُزّ و صبرا لۆٹۆکاں.